กินยาคุมหมดวันที่25จากนั้นเริ่มปวดมดลูกซ้ายขวาสลับกันปวดหน่วงตรงใต้สะดือขาเหมือน ชาข้างซ้ายเกิดจากสาเหตุอะไรค่ั
สวัสดีค่ะ ไม่แน่ใจว่าเป็นยาคุมประเภทใด หากเป็นยาคุมแบบแผงรายเดือน เมื่อกินยาหมดแผงแล้ว ควรมีรอบเดือนมา เช่นภายใน 7 วันหลังยาครบ กรณีเป็นยาแบบ 21 เม็ด หรือถ้าเป็นแบบ 28 เม็ดประจำเดือนควรจะมาตั้งแต่ก่อนยาหมดแผง เป็นต้นโดยอาการปวดมดลูกสลับกันไปมานั้น อาจจะเป็นอาการที่มดลูกบีบเพื่อขับเลือดที่เป็นรอบเดือนออกมา ควรมีเลือดออกมาภายใน 1-2 วันหลังมีอาการปวด หรือปวดจากสาเหตุอื่นๆเช่น การมีกล้ามเนื้อหน้าท้องอักเสบ กระเพาะปัสสาวะอักเสบ หรือมีอวัยวะภายในอุ้งเชิงกรานอักเสบซึ่งอาจมีไข้และตกขาวร่วมด้วยได้ เป็นต้นแนะนำสังเกตอาการ หากปวดมากขึ้นเรื่อยๆ ร่วมกับเลือดออกมามากผิดปกติ มีตกขาวผิดปกติ มีไข้ร่วมด้วย ควรไปพบแพทย์เพื่อตรวจเพิ่มเติมเบื้องต้นกินยาแก้ปวดเพื่อบรรเทาอาการ งดการมีเพศสัมพันธ์ ไม่ซื้อยาปรับฮอร์โมนมาใช้เอง